As mugas d'o País Leyonés son poco precisas, ya que os rechionalistas y nacionalistas leyoneses a sobén las enamplan ta encluyir territorios de proclamata cultura leyonesa (prencipalment aquers an charran as parlas leyonesas de l'asturleyonés). D'esta traza, formarban tamién parti d'o País Leyonés a comarca de Valdeorras (zona d'a Provincia d'Ourense on presuntament se charraría asturleyonés occidental), a Francha d'o Carrión (zona de Palencia on se charraba asturleyonés oriental) y os territorios portugueses d'o río Sabor (Miranda de l Douro, an charran una variant de l'asturleyonés occidental conoixita como mirandés).